gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8696, del 12-12-2019 (2019/9914)

Notificació de la sentència dictada en el judici verbal número 330/2016.
------------------------------------------------------------------------

### Dades del document

Número de DOGV
:   8696

Data del DOGV
:   12-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9914


Organisme emissor
:   Jutjat de Primera Instància i Instrucció Número 5 de Vinaròs

Tipus de document
:   Edicte

Notificació de la sentència dictada en el judici verbal número 330/2016. [2019/9914]  
Sara María Campaña López, lletrada de l'Administració de justícia del Jutjat de Primera Instància i Instrucció número 5 de Vinaròs, faig saber que, en aquest jutjat, se segueix el procediment de judici verbal número 330/2016 en el qual, en data de hui, s'ha ordenat publicar per edictes la sentència de data 2 de març de 2017, contra la qual es pot interposar un recurs d'apel·lació en el termini de 20 dies.  
Per a conéixer el text íntegre de la resolució esmentada, haurà de comparéixer davant del Jutjat número 5 de Vinaròs.  
I, perquè valga de notificació als ignorats hereus de Juana Rubert García, que es troben en parador ignorat, expedisc i signe aquest edicte.  
  
  
Vinaròs, 17 d'octubre de 2019.- La lletrada de l'Administració de justícia: Sara María Campaña López.
Diari Oficial de la Generalitat Valenciana


Sumari del DOGV 8474, del 29-01-2019 (2019/495)

Convocatòria i bases del procés selectiu de consolidació i estabilització d'ocupació temporal per a cobrir una plaça d'auxiliar administratiu o administrativa d'administració general.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8474

Data del DOGV
:   29-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/495


Data del document
:   17-01-2019

Organisme emissor
:   Ajuntament de l'Olleria

Tipus de document
:   Anunci

Descriptors 

:   * Olleria, l'
    * concurs administratiu

Convocatòria i bases del procés selectiu de consolidació i estabilització d'ocupació temporal per a cobrir una plaça d'auxiliar administratiu o administrativa d'administració general. [2019/495]  
Per Resolució d'Alcaldia número 2018/1796, de data 21.12.2018, s'ha aprovat la convocatòria i les bases han de regir la selecció d'una plaça d'auxiliar administratiu/va d'administració general, dins del marc d'un procés de consolidació i estabilització d'ocupació temporal.  
  
El text íntegre de la convocatòria i les bases del procés selectiu s'han publicat en el Butlletí Oficial de la Província de València numero 5 de data 08.01.2019; i la modificació de la base segona, aprovada per Resolució d'Alcaldia de data 14.01.2019, ha sigut publicada en el Butlletí Oficial de la Província de València número 12 de data 17.01.2019.  
  
El termini per a la presentació de sol·licituds per a participar en el procés selectiu serà de 20 dies hàbils, a comptar des de l'endemà de la publicació del present edicte en el Boletín Oficial del Estado.  
Les resolucions d'aprovació de la llista de persones admeses i excloses, nomenament de les persones que integren el tribunal qualificador, i data, hora i lloc de realització del primer exercici de la fase d'oposició es publicaran en el Butlletí Oficial de la Província de València. I les restants publicacions es realitzaran en el tauler d'anuncis de l'Ajuntament, així com en la pàgina web d'aquest, aquesta última a efectes merament informatius.  
  
L'Olleria, 17 de gener de 2019.- L'alcalde: Julià Engo Fresneda.
Diari Oficial de la Generalitat Valenciana


Sumari del DOGV 8520, del 02-04-2019 (2019/3154)

CORRECCIÓ d'errades de la Resolució de 25 de febrer de 2019, del tribunal del concurs oposició de gestió de la funció administrativa d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició, per torn de promoció interna, convocat per mitjà de la Resolució de 23 de juny de 2017, del director general de Recursos Humans i Econòmics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8520

Data del DOGV
:   02-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3154


Data del document
:   27-03-2019

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública

CORRECCIÓ d'errades de la Resolució de 25 de febrer de 2019, del tribunal del concurs oposició de gestió de la funció administrativa d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició, per torn de promoció interna, convocat per mitjà de la Resolució de 23 de juny de 2017, del director general de Recursos Humans i Econòmics. [2019/3154]  
  
  
Advertida pel tribunal errada material o de fet en l'annex de la Resolució de 25 de febrer de 2019, del tribunal del concurs oposició de gestió de la funció administrativa d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució definitiva del concurs oposició torn de promoció interna convocat per mitjà de Resolució de 23 de juny de 2017, del director general de Recursos Humans i Econòmics, es procedeix a corregir-la, reproduint a continuació l'annex correcte.  
Contra la present resolució podran interposar-se els recursos previstos en la base huitena de la convocatòria.  
   
València, 27 de març de 2019.- La presidenta del tribunal: Fina Vidal Sentandreu.
Diari Oficial de la Generalitat Valenciana


Sumari del DOGV 8477, del 01-02-2019 (2019/602)

Informació pública del Programa d'actuació aïllada per al desenvolupament de la unitat d'execució en sòl urbà UE Valencia Golf.
-------------------------------------------------------------------------------------------------------------------------------

### Dades del document

Número de DOGV
:   8477

Data del DOGV
:   01-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/602


Data del document
:   16-01-2019

Organisme emissor
:   Ajuntament de Bétera

Tipus de document
:   Anunci

Descriptors 

:   * Bétera
    * pla d'urbanisme
    * administració local

Informació pública del Programa d'actuació aïllada per al desenvolupament de la unitat d'execució en sòl urbà UE Valencia Golf.  
 [2019/602]  
Mitjançant Decret de la regidora d'Urbanisme número 61/2019, de data 15 de gener, s'ha disposat sotmetre a informació pública, de conformitat amb les formalitats previstes en els articles 53.2, 57 i 124.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), el Programa d'actuació aïllada per al desenvolupament de la unitat d'execució en sòl urbà UE Valencia Golf, acompanyat d'alternativa tècnica, projecte d'urbanització, avantprojectes de rehabilitació, proposta de conveni urbanístic, proposició juridicoeconòmica i avanç de reparació.  
  
Durant el termini de quaranta-cinc dies hàbils, a comptar des de la publicació d'aquest anunci en el Diari Oficial de la Generalitat Valenciana, podran formular-se al·legacions i consultar la documentació esmentada en la pàgina web de l'Ajuntament www.betera.es (urbanisme i infraestructures - informació pública).  
  
Bétera, 16 de gener de 2019.- La regidora d'Urbanisme: María Nieves Sánchez Quilis.
Diari Oficial de la Generalitat Valenciana


Sumari del DOGV 8549, del 16-05-2019 (2019/4803)

Adjudicació de la convocaòria pública de Cultura Resident. HIAP Helsinki.
-------------------------------------------------------------------------

### Dades del document

Número de DOGV
:   8549

Data del DOGV
:   16-05-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/4803


Data del document
:   07-05-2019

Organisme emissor
:   Consorci de Museus de la Comunitat Valenciana

Tipus de document
:   Resolució

Adjudicació de la convocaòria pública de Cultura Resident. HIAP Helsinki. [2019/4803]  
Amb data de 3 de maig de 2019, es reuneixen els integrants del jurat avaluador convocats pel Consorci de Museus de la Comunitat Valenciana, per a procedir a l'estudi i avaluació dels projectes presentats a la convocatòria pública de Cultura Resident. HIAP Helsinki i seleccionar un d'ells.  
Integren aquest jurat Juha Huuskonen, Francesc Vidal Vives, Carmen Amoraga Toledo i José Luis Pérez Pont, que estudien i avaluen les sis propostes presentades en funció dels criteris de valoració assenyalats en aquesta convocatòria.  
Una vegada examinats tots els projectes es passa a la fase de votació, quedant un projecte seleccionat i un en reserva, sent el resultat final per majoria de vots el que a continuació es detalla:  
  
Projecte seleccionat  
- El imperio del estómago. Rosalía Banet Masa  
  
Projecte en reserva  
- Move or be moved by some thing rather than oneself. Néstor García Díaz  
  
València, 7 de maig de 2019.- Membres del jurat: Juha Huuskonen, Francesc Vidal Vives, Carmen Amoraga Toledo i José Luis Pérez Pont, gerent del Consorci de Museus de la Comunitat Valenciana.
Diari Oficial de la Generalitat Valenciana


Sumari del DOGV 8549, del 16-05-2019 (2019/4964)

CORRECCIÓ d'errades de la Resolució de 30 d'abril de 2019, de la Universitat d'Alacant, per la qual es convoca concurs d'accés per torn lliure a places de cossos docents universitaris.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8549

Data del DOGV
:   16-05-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/4964


Data del document
:   13-05-2019

Organisme emissor
:   Universitat d'Alacant

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 30 d'abril de 2019, de la Universitat d'Alacant, per la qual es convoca concurs d'accés per torn lliure a places de cossos docents universitaris. [2019/4964]  
Advertit error en el text remés per a la seua publicació de la mencionada resolució (DOGV 8.05.2019), es transcriu a continuació la rectificació oportuna:  
En l'annex I, en la plaça número DF02905, en el perfil investigador  
On diu:  
«disseny, optimització, modelització i influència de la segregació en les prestacions fisicomecàniques de formigons lleugers i la seua caracterització per mitjà d'assajos no destructius. Caracterització i valoració de residus per a la fabricació de formigo»  
Ha de dir:  
«disseny, optimització, modelització i influència de la segregació en les prestacions físic-mecàniques de formigons lleugers i la seua caracterització mitjançant assajos no destructius. Caracterització i valorització de residus per a la fabricació de formigons, morters i barreges bituminosas. Estudi de materials granulars sotmesos a processos de desgast».  
  
Alacant, 13 de maig de 2019.- El rector, p. d. (R 19.05.2016), el vicerector d'Ordenació Acadèmica i Professorat: José Penadés Martínez.
Diari Oficial de la Generalitat Valenciana


Sumari del DOGV 8559, del 30-05-2019 (2019/4646)

Notificació de la sentència dictada en el judici verbal número 1487/2018.
-------------------------------------------------------------------------

### Dades del document

Número de DOGV
:   8559

Data del DOGV
:   30-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4646


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el judici verbal número 1487/2018. [2019/4646]  
María Esmeralda González Sánchez, lletrada de l'Administració de justícia del Jutjat de Primera Instància número 2 d'Elx, fa saber que, en virtut del que s'ha acordat en les actuacions de referència, per resolució del dia de la data, mitjançant la qual s'acorda dur a terme l'acte de comunicació següent: notificar sentència que va dirigida a Az Eddine Bouih.  
Atés el desconeixement de l'actual domicili o residència d'aquesta part, la lletrada de l'Administració de justícia, de conformitat amb el que es disposa en els articles 156.4, 164 i 497 de la Llei 1/2000, d'enjudiciament civil, ha acordat la publicació del present edicte en el Diari Oficial de la Generalitat Valenciana per a portar a efecte aquest acte de comunicació, i se li fa saber que contra la resolució dictada es pot interposar recurs de reposició, en el termini de cinc dies, davant d'aquest jutjat.  
Així mateix, es fa saber a la part que les actuacions estan a la seua disposició en la Secretaria d'aquest jutjat, on podrà tindre coneixement íntegre de l'acte.  
  
Elx, 10 d'abril de 2019.- La lletrada de l'Administració de justícia: María Esmeralda González Sánchez.
Diari Oficial de la Generalitat Valenciana


Sumari del DOGV 8513, del 25-03-2019 (2019/2836)

Notificació de la sentència dictada en el procediment de modificació de mesures número 1546/2017.
-------------------------------------------------------------------------------------------------

### Dades del document

Número de DOGV
:   8513

Data del DOGV
:   25-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2836


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de modificació de mesures número 1546/2017. [2019/2836]  
José Esteban Briz Recio, lletrat de l'Administració de justícia del Jutjat de Primera Instància número 9 de València, faig saber, que en les actuacions de família, modificació de mesures del supòsit contenciós número 1546/2017, a instàncies d'Esmeralda Alcalá Bollas contra Felipe Castaño Mas s'ha dictat sentència, la dispositiva de la qual literalment és:  
  
«Estime la demanda presentada per la representació processal d'Esmeralda Alcalá Bollas contra Felipe Castaño Mas, i modifique la guarda i custòdia dels menors [...] i [...] que s'assigna a la mare, i el demandat haurà d'abonar en concepte d'aliments 180 euros mensuals per cadascun d'ells, i es manté l'acordat en el seu moment respecte a les despeses extraordinàries.  
El progenitor no custodi tindrà en companyia seua els seus fills els caps de setmana des del matí del dissabte a la vesprada del diumenge i les vacances es gaudiran a mitges.  
Cada part abonará les costes causada a la seua instància i les comunes per meitat.  
Es deixa sense efecte l'atribució de l'ús de l'habitatge familiar.  
Així, aquesta és la meua sentència, contra la qual es pot interposar recurs d'apel·lació en el termini de 20 dies comptats des de l'endemà de la seua notificació, que pronuncie, mane i signe.»  
  
I perquè servisca de notificació de forma deguda a Felipe Castaño Mas, en rebel·lia, expedisc i signe aquest edicte.  
  
València, 25 de gener de 2019.- El lletrat de l'Administració de Justícia: José Esteban Briz Recio.
Diari Oficial de la Generalitat Valenciana


Sumari del DOGV 8471, del 24-01-2019 (2019/395)

RESOLUCIÓ de 14 de gener de 2019 de la Universitat d'Alacant, per la qual es nomena el tribunal que ha de resoldre el procés selectiu convocat per Resolució de 28 de novembre de 2018, per a l'accés a l'escala oficial especialista de la Universitat d'Alacant. Referència C10/18.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8471

Data del DOGV
:   24-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/395


Data del document
:   14-01-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 14 de gener de 2019 de la Universitat d'Alacant, per la qual es nomena el tribunal que ha de resoldre el procés selectiu convocat per Resolució de 28 de novembre de 2018, per a l'accés a l'escala oficial especialista de la Universitat d'Alacant. Referència C10/18. [2019/395]  
D'acord amb les competències atribuïdes per la normativa vigent, es nomena el tribunal que ha de resoldre el procés selectiu convocat per Resolució de 28 de novembre de 2018 (DOGV 8441, 11.12.2018), per a l'accés a l'escala tècnic oficial-especialista de la Universitat d'Alacant, compost com es determina a continuació:  
  
Tribunal titular  
President: Francisco Alonso Valdés, catedràtic d'universitat de la Universitat d'Alacant.  
Secretari: José Carlos González Gómez, professor titular d'universitat de la Universitat d'Alacant.  
Vocals:  
Albert Guijarro Pastor, catedràtic d'universitat de la Universitat d'Alacant.  
Cristina Mora Mateos, funcionària de l'escala conserge de la Universitat d'Alacant.  
Francisca García Maciá, funcionària de l'escala administrativa de la Universitat d'Alacant.  
  
Tribunal suplent  
Presidenta: María Cecilia Gómez Lucas, catedràtica d'universitat de la Universitat d'Alacant.  
Secretari: David Guijarro Espí, catedràtic d'universitat de la Universitat d'Alacant.  
Vocals:  
Rafael José Chinchilla Cruz, catedràtic d'universitat de la Universitat d'Alacant.  
María Isabel Serrano Guillén, funcionària de l'escala de gestió de la Universitat d'Alacant.  
José Manuel Mora Chacón, funcionari de l'escala de gestió de la Universitat d'Alacant.  
  
Alacant, 14 de gener de 2019.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8585, del 05-07-2019 (2019/6809)

Informació pública de la modificació de la tarifa de subministrament domiciliari d'aigua i clavegueram a Beniatjar.
-------------------------------------------------------------------------------------------------------------------

### Dades del document

Número de DOGV
:   8585

Data del DOGV
:   05-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/6809


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la modificació de la tarifa de subministrament domiciliari d'aigua i clavegueram a Beniatjar. [2019/6809]  
S'informa per a general coneixement que, en relació amb la sol·licitud de modificació de tarifes de subministrament domiciliari a la població de Beniatjar, i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'esmentat article, i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa que s'aprova:  
  
Aigua potable   
 Domèstics Industrials  
 Quota de servei Euros/mes Euros/mes  
 fins a 13 mm 7,273 9,520  
 15 mm 10,910 14,280  
 20 mm 18,184 23,800  
 25 mm 25,457 33,319  
 30 mm 36,367 47,598  
 40 mm 72,735 95,197  
 50 mm 109,102 142,795  
 65 mm 145,470 190,394  
 80 mm 181,837 237,992  
 100 mm 254,572 333,189  
 125 mm 400,042 523,583  
 Boca d'incendi 11,909   
   
 Quota de consum Euros/m³   
 Límits mensuals   
 Bloc I fins a 6 0,199   
 Bloc II entre 6 i 15 0,396   
 Bloc III més de 15 0,687   
   
 Manteniment de comptador Euros/mes   
 Calibre fins a 13 mm 0,947   
 15 mm 1,419   
 20 mm 2,364   
 25 mm 3,311   
 30 mm 4,729   
 40 mm 9,456   
 50 mm 14,186   
 65 mm 18,911   
 80 mm 23,640   
 100 mm 33,096   
 125 mm 52,008   
   
Clavegueram   
   
 Quota de servei Euros/mes   
 1,177   
 Quota de consum Euros/m³   
 0,071   
  
  
A les presents tarifes s'aplicarà l'IVA, d'acord amb el que s'estableix en la Llei 37/1992, de 28 de desembre.  
  
Cosa que es fa pública perquè se'n prenga coneixement.  
  
València, 3 de juliol de 2019.- El gerent: Miguel Ángel Ferri Llopis.
Diari Oficial de la Generalitat Valenciana


Sumari del DOGV 8686, del 27-11-2019 (2019/10062)

Informació pública de la reparcel·lació voluntària del sector M-5 Drassanes-Grau.
---------------------------------------------------------------------------------

### Dades del document

Número de DOGV
:   8686

Data del DOGV
:   27-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10840


Data del document
:   25-10-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la reparcel·lació voluntària del sector M-5 Drassanes-Grau. [2019/10722]  
El tinent d'alcalde d'Hisenda, Informació Pública i Defensa de la Ciutadania, en virtut de la delegació conferida per la Resolució 142, de 17 de juliol de 2019, ha dictat la Resolució VZ-1801, de data 17 d'octubre de 2019, el tenor de la part dispositiva de la qual és el següent:  
«Primer. Iniciar, de conformitat amb el que disposa l'article 92, en relació amb l'article 94 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, el procediment d'aprovació del projecte de reparcel·lació voluntària redactat en execució del Programa d'actuació integrada per al desenvolupament de la UE-única del Pla de reforma interior sector M-5 Drassanes-Grau, presentat per l'Agrupació d'Interés Urbanístic Drassanes, versió DOC C, mitjançant el sotmetiment a informació pública, per termini d'un mes, en el Diari Oficial de la Generalitat Valenciana i la notificació individual a les persones propietàries incloses en l'àrea reparcel·lable.  
  
  
Segon. L'expedient administratiu estarà a la disposició de les persones interessades per a examinar-lo i consultar-lo en el Servei de Gestió Urbanística, situat a la segona planta del pati A de l'edifici de Tabacalera, situat al carrer d'Amadeu de Savoia, núm. 11 de València.  
Durant aquest termini podran presentar-s'hi al·legacions per a incorporar-les a les actuacions. També pot consultar-se el projecte en la pàgina web de l'Ajuntament de València www.valencia.es (Urbanisme i Vivenda /Urbanisme i Gestió/Reparcel·lacions).  
Tercer. Notificar el present acord a les persones propietàries afectades i a l'Agrupació d'Interés Urbanístic Drassanes.  
  
València, 25 d'octubre de 2019.- El secretari: Manuel Latorre Hernández.